Macizos montañosos: debido a súa gran antigüidade son montañas de pouca altitude e redondeadas pola erosión. Atópanse no centro e Norte do continente. Destacan o Macizo Central Francés, os Montes Urais que fan fronteira natural con Asia e os Montes Escandinavos.
As cordilleiras: moito máis xoves, e polo tanto altas e menos erosionadas. Destacan os Alpes, os Apeninos, os Balcáns, os Cárpatos e o Cáucaso que tamén fai fronteira con Asia.
As chairas: a máis grande é a Gran Chaira Europea, cunha altitude entorno aos 200m. Nelas aséntase a maior parte da poboación e as principais cidades europeas. Conta con bos sistemas de comunicación e a agricultura, a gandería intensiva, a industria e os servizos están moi desenvolvidos.